בסיס חצרים

בסיס חיל האוויר חצרים (בשמו הרשמי: בסיס חיל האוויר 6. בראשי תיבות: בח"א 6) הוא בסיס טיסה של חיל האוויר הישראלי ממוקם באזור העיר באר שבע. מפקד הבסיס הוא טייס או נווט קרב בדרגת תת-אלוף הכפוף ישירות למפקד חיל האוויר. סגנו הוא קצין צוות אוויר בדרגת אלוף-משנה.

 טייסות ויחידות 
 טייסות מטוסים
  טייסת 107 ("טייסת אבירי הזנב הכתום"), המפעילה מטוסי F-16I ("סופה")
  טייסת 69 ("טייסת הפטישים"), המפעילה מטוסי F-15I ("רעם")
  טייסת 102 ("טייסת הנמר המעופף"), המפעילה M-346 מאסטר ("לביא"). הטייסת משמשת כטייסת הדרכה לחניכי קורס הטיס ולטייסי הקרב הצעירים, ומטוסיה מתוחזקים על ידי גורמים אזרחיים.
 יחידות אחרות
  בית הספר לטיסה 12 (ביס"ט 12)
 טייסת 9106 (גדוד רת"ם), גדוד רציפות תפקודית מבצעית במיל' שמורכב מפלוגת כיבוי אש, פלר"ח, פלוגת הגנה קרקעית (הגנ"ק) ופלוגת לוט"ר.
 22px יחידת בינוי 303
 22px מוזיאון חיל האוויר
 תת־יחידות של מפקדת הבסיס 
 22px טייסת מנהלה
 22px טייסת תחזוקה
 22px טייסת תעופה

 היסטוריה 
בסיס חצרים נבנה בשנות השישים ונפתח ב-3 באוקטובר 1966 כ"כנף 6". מפקדו הראשון היה ג'ו אלון. היה זה בסיס חיל האוויר הראשון שנבנה מן היסוד כבסיס חדש עבור חיל האוויר הישראלי, ולא על שטחי בסיס קיים של חיל האוויר המלכותי הבריטי. הבסיס נבנה בהוראת מפקד חיל האוויר עזר ויצמן ואת תכנונו ביצע האדריכל יצחק מור. טקס חניכת הבסיס נערך ב-10 בנובמבר 1966.

הבסיס הוקם על מנת לקלוט את בית הספר לטיסה, שמיקומו בבסיס תל נוף לא התאים לעידן הסילון. באוגוסט 1966 עברה טייסת מדר"ט (מדריכי טיסה), טייסת מתקדם פוגה וחלק מהמכלולים הקרקעים של בית הספר לחצרים. באפריל 1967 הצטרפו אליהם טייסת ראשוני, טייסת בסיסי וחלק מלמ"ק 140 (שכונתה יה"ט – יחידת הדרכת טיסה).

באותה השנה קלט הבסיס טייסת נוספת שעברה מתל נוף - טייסת 123, "טייסת הבלים הדרומית" (כשמה אז), שהפעילה מסוקי בל 205 ובהמשך בל 212. ב-8 באוגוסט 2002 היא נפתחה מחדש כטייסת UH-60 בלק-הוק ("ינשוף"). ב-15 ביולי 2015 היא עברה לבסיס פלמחים.

ב-17 ביוני 1969 עברה טייסת 102 "הנמר המעופף", מבסיס חצור לבסיס חצרים.

ב-1 בדצמבר 1971 נפתחה בבסיס טייסת 107 "אבירי הזנב הכתום" כטייסת F-4 פנטום ("קורנס"). ב-5 ביולי 2006 היא נפתחה מחדש כטייסת F-16I ("סופה")

בשנת 1978 הוקמה טייסת 192 שהפעילה מטוסי E-2C הוקאיי ("דיה") לשליטה ובקרה. הטייסת נסגרה בשנת 1994 ומטוסיה הוצאו משירות בחיל האוויר.

ב-4 ביוני 1991 עברה טייסת 69 ("הפטישים") שהפעילה אז מטוסי F-4 פנטום לבסיס חצרים. היא הודממה ב-1 במרץ 1994. הטייסת נפתחה מחדש בקיץ 1997 וב-19 בינואר 1998 קלטה את ראשוני מטוסי ה-F-15I ("רעם") של חיל האוויר.
ממוזער|250px|מטוסי F-15I רעם של טייסת 69.
ממוזער|250px|מטוס F-16I סופה של טייסת 107 בהמראה בבסיס חצרים.
ממוזער|250px|מטוס דאגלס A-4 סקייהוק של טייסת 102 ממריא מבסס חצרים.

 אירועים חריגים 
ב-21 ביולי 1992 נפצעו קשה חייל וחיילת בבסיס, כאשר השתתפו ב"רולטת הרשת". כעבור ימים אחדים נפטר החייל מפצעיו.

באפריל 1993 אישר מפקד הבסיס, תא"ל עמירם אליאסף, מפגן ירי לכבוד יום הורים באחת הטייסות. עקב ראות לקויה כתוצאה מעננות נמוכה, ירו המטוסים כדורים באופן שטוח, וכתוצאה מכך נפגעו שני חיילים. מפקד חיל האוויר, האלוף הרצל בודינגר, החליט להדיח את מפקד הבסיס, מפקד הטייסת שבמסגרתה נערכה הטיסה ומוביל הטיסה. חרף בקשתו של בודינגר שאליאסף ימשיך בשירותו בצה"ל בתפקיד אחר, בחר אליאסף לפרוש מצה"ל.

ב-7 באוקטובר 2023, עם פתיחת מתקפת הפתע על עוטף עזה הועלתה הכוננות בבסיס חצרים. לאחר הגעת מחבלי חמאס לאופקים אף נערך הבסיס לפינוי מיידי של מטוסי הקרב.

 מפקדי הבסיס לדורותיהם 

שםתקופת כהונההערות אל"ם ג'ו אלון  1966 – 1970 מקים הבסיס ומפקדו הראשוןאל"ם ישעיהו (שייקה) ברקת  1970 – 1973 אל"ם עמיחי שמואלי  1973 – 1977  מפקד הבסיס במלחמת יום הכיפורים תא"ל יעקב טרנר  1977 – 1981  לימים ראש להק כוח האדם, מפכ"ל המשטרה וראש עיריית באר שבע.תא"ל אשר שניר  1981 – 1983  מפקד הבסיס במלחמת לבנון הראשונה תא"ל דן פסח   תא"ל רון חולדאי   לימים ראש עיריית תל אביב תא"ל משה מלניק   תא"ל עוזי רוזן   תא"ל עמירם אליאסף   תא"ל אבי ברבר   תא"ל עמוס ידלין  1995 – 1998  לימים ראש אמ"ן תא"ל רני פלק  1998 – 2001  תא"ל יוחנן לוקר  2001 – 2004  לימים המזכיר הצבאי של ראש הממשלהתא"ל שלי גוטמן  2004 – 2007  תא"ל חגי טופולנסקי  2008 – 2010  לימים ראש אכ"אתא"ל זיו לוי  2010 – 2012  תא"ל טל קלמן  2012 – 2014 לימים ראש אגף האסטרטגיה והמעגל השלישי תא"ל ניר ברקן  2014 – 2015  תא"ל אבשלום עמוסי  2015 – אוגוסט 2018  תא"ל אביעד דגן  אוגוסט 2018 – אוגוסט 2021 לימים ראש אגף התקשוב וההגנה בסייבר תא"ל גיא דוידסון  אוגוסט 2021 –
ספטמבר 2024תא"ל עמיחי לויןספטמבר 2024 –19 בנובמבר 2025תא"ל ר'19 בנובמבר 2025 – מכהן

 ערכי טבע בשטח הבסיס 
ממוזער|חוברה מדברית
בבסיס חצרים ישנם שטחים טבעיים רחבים אשר מהווים שאריות אחרונות מוגנות לבית הגידול של מישורי הלס בצפון הנגב. בית גידול ייחודי זה מכיל מספר בעלי חיים וצמחים אנדמיים, ומוגן בארץ על ידי שמורת טבע אחת בלבד הצמודה לבסיס - שמורת פארק הלס.
ממוזער|שמאל|שנונית באר שבע, לטאה אנדמית לצפון הנגב
השטחים הטבעיים הנרחבים שנותרו בבסיס מהווים שטח מוגן לאוכלוסייה החורפת הגדולה ביותר של החוברה המדברית בישראל, עוף מדברי בסכנת הכחדה (225 פרטים נכון ל-2021). נוסף על החוברות הבסיס מהווה בית גידול ללטאה האנדמית היחידה בארץ שנונית באר שבע, הנמצאת בסכנת הכחדה עולמית חמורה. בין שאר בעלי החיים הייחודיים החיים בשטחים הטבעיים בבסיס ניתן לציין את הירבוע הגדול, הסמור המשויש, רץ המדבר, קטה חדת זנב, זעמן דק, מדברית פסים, ועוד.

לצד ההגנה אשר אותם מינים מקבלים מהשטח הצבאי הסגור, הם נתונים לסיכון עקב לחצי פיתוח צבאיים, קיטוע בתי גידול עקב גידור רב במרחב, ומינים פולשים כגון אקליפטוס וינבוט אשר נטעו בבסיס במהלך סוף המאה ה-20.

 שיכון משפחות 

שיכון המשפחות של הבסיס נחשב באופן רשמי ליישוב ששמו מחנה יפה.

 קישורים חיצוניים 


 בסיס חיל-האוויר חצרים, באתר Global Security


 הערות שוליים 

חצרים
קטגוריה:הנגב: שדות תעופה ומנחתים
חצרים